Na osnovu člana 94. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20, 33/21), člana 118. Zakona o radu ( „Službene novine Federacije BiH“, broj: 26/16, 89/18), odredbi Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 36/20 49/20, 32/21), člana 103. Pravila JU OŠ «Mehmedalija Mak Dizdar» Sarajevo i uz konsultacije i saglasnost predstavnika Sindikata JU OŠ „Mehmedalija Mak Dizdar“, Školski odbor JU OŠ "Mehmedalija Mak Dizdar" Sarajevo, na sjednici održanoj dana 04.04.2022. godine donosi

PRAVILNIK

O IZMJENAMA I DOPUNAMA PRAVILNIKA O RADU

JU OŠ "MEHMEDALIJA MAK DIZDAR“ SARAJEVO

Član 1.

(Izmjena člana 11.)

U Pravilniku o radu JU OŠ „Mehmedalija Mak Dizdar“ Sarajevo, broj: 2440-01/2020. od 30.10.2020. godine i Pravilniku o izmjenama i dopunama Pravilnika o radu broj:2145-01/2021 od 19.08.2021. godine, član 11. mijenja se i glasi:

Član 11.

(Popunjavanje upražnjenih radnih mjesta )

 „(1) Upražnjeno radno mjesto u školama prvo se popunjavaju sa jedinstvene rang-liste radnika za čijim radom je potpuno ili djelimično prestala potreba u odnosu na ugovor o radu na neodređeno radno vrijeme koji su zaključili sa direktorom na osnovu javnog konkursa, koja se vodi u Ministarstvu za odgoj i obrazovanje Kantona Sarajevo (u daljem tekstu: Ministarstvo).

(2) Ukoliko u Školi postoji upražnjeno radno mjesto, Škola je dužna prvo preuzeti lice sa spiska radnika za čijim je radom potpuno ili djelomično prestala potreba iz stava (1) ovog člana, koje ispunjava sve opće i posebne uvjete za to radno mjesto.

(3) Pravo na evidentiranje u spisak radnika za čijim je radom potpuno ili djelimično prestala potreba iz stava (1) ovog člana imaju radnici koji su u radnom odnosu na neodređeno vrijeme, kao i radnici koji nisu ponovo izabrani za direktora, odnosno pomoćnika direktora škole, a ne miruju im prava i obaveze iz radnog odnosa koje podrazumijevaju prethodno radno mjesto, u okviru svog profila i stručne spreme u školama kao javnim ustanovama Kantona.

(4) Ukoliko se popunjavanje upražnjenog radnog mjesta u skladu sa stavom (1) ovog člana ne može realizirati, upražnjeno radno mjesto se oglašava putem javnog konkursa koji se provodi u skladu sa Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo (u daljem tekstu: Pravilnik sa kriterijima za prijem radnika), koji donosi Ministar za odgoj i obrazovanje Kantona Sarajevo (u daljem tekstu: Ministar), nakon predhodno pribavljene saglasnosti Vlade i Sindikata.

(5) Uslovi za pokretanje prijema u radni odnos radnika putem javnog konkursa su:

a) osigurana sredstva u Budžetu Kantona Sarajevo i pribavljanja predhodne saglasnosti Vlade Kantona Sarajevo ukoliko se radi o novom radnom mjestu utvrđenom Nastavnim planom i programom i Pedagoškim standardima i normativima i

b) provedena procedura utvrđena Pravilnikom s kriterijima za proglašavanje radnika za čijim radom je potpuno ili djelimično prestala potreba u osnovnim i srednjim školama kao javnim ustanovama na području Kantona Sarajevo.

(6) Škola može raspisati javni konkurs za prijem radnika tek nakon predhodno pribavljene saglasnosti ministra za odgoj i obrazovanje (u daljem tekstu: ministar).

(7) Ministarstvo saglasnost za raspisivanje javnog konkursa dostavlja školi koja je tražila saglasnost, u pravilu u roku od 15 dana od dana prijema zahtjeva, osim u slučajevima potrebe za hitnim raspisivanjem javnog konkursa kada je rok sedam dana od dana prijema zahtjeva.

(8) Škole moraju raspisati javni konkurs za prijem radnika najkasnije deset dana od dana dobijanja saglasnost Ministartva.“

Član 2.

(Izmjena člana 12.)

U članu 12. stav (1) mijenja se i glasi:

 „(1) Škola je obavezna u dnevnim novinama objaviti Obavještenje o raspisanom javnom konkursu sa naznakom gdje je objavljen kompletan tekst konkursa.

Stav (2 ) mijenja se i glasi:

(2) Škola je obavezana tekst javnog konkursa objaviti na internet stranici i isti istovremeno putem službenog e-mail-a ustanove dostaviti Ministarstvu i Javnoj ustanovi „Služba za zapošljavanje Kantona Sarajevo“ Sarajevo radi objavljivanja na njihovim službenim internet stranicama, uz obaveznu naznaku datuma isteka roka za prijavu na javni konkurs.“

Član 3.

(Izmjena člana 13.)

U članu 13. naslov člana mijenja se i glasi „Imenovanje i razrješenje Komisije“

Član 13. mijenja se i glasi:

Član 13.

(Imenovanje i razrješenje Komisije)

„(1) Direktor škole (u daljem tekstu: direktor) rješenjem imenuje i razrješava Komisiju koju čine tri člana (u daljem tekstu: Komisija): sindikalni povjerenik ili lice koje on ovlasti da umjesto njega bude ovlašteni predstavnik Sindikata i dva člana iz reda radnika škole, koje predlaže direktor.

(2) Članovi Komisije obavezno, na konstituirajućoj sjednici, biraju predsjednika i zamjenika predsjednika Komisije, te donose poslovnik o radu.

(3) O radu Komisije vodi se zapisnik koji potpisuju svi članovi Komisije.

(4) Članovi Komisije moraju imati najmanje isti stepen stručne spreme koja se traži javnim konkursom kao i kandidat za čiji je prijem u radni odnos objavljen konkurs. Ukoliko direktor nema mogućnost imenovanja radnika koji imaju isti stepen stručne spreme, može angažovati radnike iz drugih ustanova,

(5) Članovi Komisije u svom radu moraju biti nezavisni i nepristrasni, te se pridržavati načela javnosti i zakonitosti.

(6) Mandat članova Komisije traje četiri godine.“

Član 4.

(Izmjena člana 14.)

U članu 14. naslov člana mijenja se i glasi „ Rad Komisije“

Član 14. mijenja se i glasi:

Član 14.

(Rad komisije)

„(1) Komisija otvara i pregleda sve pristigle prijave i dostavljenu dokumentaciju, utvrđuju njihovu potpunost i blagovremenost, što zapisnički konstatuje.

(2) Svi članovi Komisije, osim članova Komisije iz stava (3) ovog člana, potpisuju izjavu o nepostojanju sukoba interesa, koji podrazumijeva obavezu izuzeća iz rada Komisije.

(3) Članovi Komisje će odmah, a najkasnije u roku od dva dana od dana saznanja za razloge izuzeća zatražiti izuzeće u radu Komisije, ukoliko je srodnik nekog od prijavljenih kandidata u prvoj ili pobočnoj liniji do četvrtog stepena i u tazbinskoj liniji do drugog stepena, za to radno mjesto.

(4) O zahtjevu za izuzeće iz stava (3) ovog člana direktor donosi odluku najkasnije tri dana od dana podnošenja zahtjeva i istovremeno imenuje zamjenskog člana.

(5) U skladu sa kriterijima za bodovanje utvrđenim u članu 9.,10.,11.,12.,13 i 14 Pravilnika sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo, Komisija vrši bodovanje kandidata koji ispunjavaju uslove konkursa i utvrđuje bodovnu/e rang-listu/e na obrascima za bodovanje kandidata (Bodovna rang-lista nastavnika, stručnih saradnika i saradnika i Bodovnu rang-listu radnika za obavljanje drugih poslova u ustanovi).

(6) Komisija Bodovnu rang-lista nastavnika, stručnih saradnika i saradnika, odnosno Bodovnu rang-listu radnika za obavljanje drugih poslova u ustanovi, objavljuje na oglasnoj ploči škole i na službenoj internet stranici škole, kao i revidiranu/revidirane Bodovnu/e rang-listu/e nastavnika, stručnih saradnika i saradnika, odnosno Bodovnu/e rang-listu/e radnika za obavljanje drugih poslova u ustanovi te ih, zajedno sa završnim izvještajem o svom radu, koji sadrži sve materijale proistekle u njenom radu, dostavlja direktoru na dalje postupanje.“

Član 5.

(Izmjena člana 15.)

Član 15. mijenja se i glasi:

Član 15.

(Rokovi)

 „(1) Komisija je obavezna od dana zatvaranja javnog konkursa svoje poslove i zadatke okončati najkasnije u sljedećim rokovima:

a) u roku od 10 dana kada je broj prijava 1-200;

b) u roku od 12 dana kada je broj prijava 201-400;

c) u roku od 14 dana kada je broj prijava 401-600;

d) u roku od 16 dana kada je broj prijava 601-800;

e) u roku od 18 dana kada je broj prijava 801-1000 i

f) u roku od 20 dana kada je broj prijava preko 1000.

(2) Sekretar škole je dužan Komisiji osigurati sve propise relevantne za konkursnu proceduru.“

Član 6.

( Izmjena člana 17.)

Član 17. mijenja se i glasi:

Član 17.

(Donošenje odluke)

 „(1) Direktor, u roku od sedam dana od dana dostavljanja dokumentacije iz člana 14. stav (6) ovog Pravilnika ima obavezu da:

a) obavi razgovor sa 10 najboljih rangiranih kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i

b) izvrši izbor između tri najbolje rangirana kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donese preliminarnu odluku o prijemu u radni odnos uz adekvatno obrazloženje;

c) preliminarnu odluku iz tačke b) ovog stava zajedno sa obavještenjem o rezultatima konkursa, elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja;

(2) Na odluku iz stava (1) ovog člana svi kandidati koji su se prijavili na konkurs u pisanom obliku elektronskom poštom, u roku od 24 sata od dana prijema odluke, mogu uložiti prigovor direktoru.

(3) Kandidat iz stava (1) tačka b) ovog člana koji je primljen u radni odnos ima obavezu da, u roku od 24 sata od dana prijema preliminarne odluke iz stava (1) tačka b) ovog člana, direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (1) tačka b) ovog člana ne dostavi izjavu o prihvatanju posla, smatra se da nije prihvatio posao te će direktor u roku od 24 sata od dana prijema izjave o odbijanju posla, odnosno nedostavljanja izjave o prihvatanju posla, izvršiti izbor između preostala dva najbolje rangirana kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti drugu preliminarnu odluku o prijemu u radni odnos uz adekvatno obrazloženje koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja.

(4) Na odluku iz stava (3) ovog člana svi kandidati koji su se prijavili na konkurs u pisanom obliku elektronskom poštom, u roku od 24 sata od dana prijema odluke, mogu uložiti prigovor direktoru.

(5) Kandidat iz stava (3) ovog člana koji je primljen u radni odnos ima obavezu da, u roku od 24 sata od dana prijema preliminarne odluke iz stava (3) ovog člana, direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (3) ovog člana ne dostavi izjavu o prihvatanju posla, smatra se da nije prihvatio posao te će direktor u roku od 24 sata od dana prijema odbijanja posla, odnosno nedostavljanja izjave o prihvatanju posla izabrati preostalog kandidata između tri najbolje rangirana kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti treću preliminarnu odluku o prijemu u radni odnos uz adekvatno obrazloženje koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja.

(6) Kandidat iz stava (5) ovog člana koji je primljen u radni odnos ima obavezu da, u roku od 24 sata od dana prijema preliminarne odluke iz stava (5) ovog člana, direktoru u pisanom obliku elektronskom poštom dostavi izjavu da li prihvata ili ne prihvata zaposlenje. Ukoliko u pomenutom roku kandidat iz stava (5) ovog člana ne dostavi izjavu o prihvatanju posla, smatra se da nije prihvatio zaposlenje te će direktor u roku od 24 sata od dana prijema izjave o odbijanju posla, odnosno nedostavljanja izjave o prihvatanju posla izabrati četvrtog najbolje rangiranog kandidata sa Bodovne rang-liste nastavnika, stručnih saradnika i saradnika, odnosno Bodovne rang-liste radnika za obavljanje drugih poslova u ustanovi i donijeti četvrtu preliminarnu odluku o prijemu u radni odnos, koju će elektronskom poštom na adresu navedenu u pisanoj prijavi na javni konkurs dostaviti svim kandidatima koji su se prijavili na konkurs uz automatsku notifikaciju prijema kod pošiljatelja.

(7) U slučajevima daljeg odbijanja zaposlenja od strane kandidata na osnovu preliminarne odluke direktora, odnosno nedostavljanja izjave o prihvatanju posla od strane izabranog kandidata, direktor će, uz obavezno poštivanje rangiranja kandidata na Bodovnoj rang-listi nastavnika, stručnih saradnika i saradnika, odnosno Bodovnoj rang-listi radnika za obavljanje drugih poslova u ustanovi, vršiti izbor, donositi i kandidatima dostavljati preliminarne odluke o prijemu u radni odnos na način kako je to opisano u stavu (6) ovog člana, sve dok se ne popuni upražnjeno radno mjesto.

(8) Nakon što direktor utvrdi koji od izabranih kandidata prihvata zaposlenje, direktor će donijeti odluku o prijemu u radni odnos koja obavezno sadrži pouku o pravnom lijeku i istu će preporučenom pošiljkom putem pošte, u roku od tri dana od dana donošenja, dostaviti svim kandidatima koji su se prijavili na konkurs.

(9) Direktor je obavezan obavijestiti kandidate koji nisu izabrani o mjestu i vremenu preuzimanja dokumentacije koju je dostavio uz prijavu na konkurs.“

Član 7.

(Izmjena člana 18.)

U članu 18. naslov člana mijenja se i glasi „Podnošenje žalbe“

Član 18. mijenja se i glasi:

Član 18.

(Podnošenje žalbe)

(1) „Kandidati koji su nezadovoljni odlukom iz člana 17. stav (8) ovog Pravilnika u roku od sedam dana od dana prijema odluke, imaju pravo na neposredan uvid u konačnu bodovnu rang-listu i odluku i podnošenje žalbe Školskom odboru.

(2) Žalba se upućuje u pisanoj formi.

(3) Školski odbor je obavezan donijeti odluku o žalbi u roku od osam dana od prijema iste i istu dostaviti podnosiocu žalbe.

(4)Ukoliko Školski odbor usvoji žalbu podnosioca kao osnovanu obavezan je donijeti odluku o otklanjanje utvrđenih nepravilnosti bez poništenja konkursa.

(5) Za donošenje odluke o poništenju konkursa u žalbenom postupku potrebno je pribaviti saglasnost ministra.

(6) Odluka Školskog odbora je konačna i protiv iste nije dopuštena žalba, ali se može pokrenuti spor, podnošenjem tužbe Kantonalnom sudu u Sarajevu, u roku od 30 dana od dana prijema odluke.

Član 8.

(Izmjena člana 19.)

U članu 19. u stavu (1), iza riječi stav, broj „(1)“ zamjenjuje se brojem „(8)“, dodaje se zarez i riječi „ odnosno iz člana 18. stav ( 6)“.

Iza stava (1) dodaje se novi stav (2) koji glasi

„Sistematski ljekarski pregled koji se organizuje u skladu sa Kolektivnim ugovorom za djelatnost predškolskog odgoja i osnovnog odgoja i obrazovanja u Kantonu Sarajevo je ekvivalent uvjerenju nadležne zdravstvene ustanove iz stava (1) ovog člana.“

Član 9.

Svi ostali članovi Pravilnika o radu JU OŠ «Mehmedalija Mak Dizdar» Sarajevo, broj: broj:2440-01/2020. od 30.10.2020. godine i Pravilnika o izmjenama i dopunama Pravilnika o radu broj:2145-01/2021 od 19.08.2021. godune ostaju na snazi i nepromjenjeni.

Član 10.

Ovaj Pravilnik o Izmjenama i dopunama Pravilnika o radu JU OŠ «Mehmedalija Mak Dizdar» Sarajevo stupa na snagu danom usvajanja od strane Školskog odbora.

Broj: 457-01/2022. v.d. Predsjednika Školskog odbora

Sarajevo, 04.04.2022.

 Atović Nermin